Odločba Komisije

z dne 27. junija 1997

o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z lesnimi ploščami

(Besedilo velja za EGP)

(97/462/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta št. 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], spremenjene z Direktivo Sveta št. 93/68/EGS [2], in zlasti člena 13(4) Direktive,

ker mora Komisija med dvema postopkoma za potrjevanje skladnosti po členu 13(3) Direktive Sveta št. 89/106/EGS izbrati "najmanj zahteven postopek, ki je skladen z varnostnimi zahtevami"; ker to pomeni, da je treba odločiti, ali je za neki proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je zaradi izpolnjevanja meril iz člena 13(4) treba vključiti priglašen certifikacijski organ;

ker člen 13(4) zahteva, da mora biti tako določen postopek naveden v mandatih in v tehničnih specifikacijah; ker je zato zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah;

ker sta postopka iz člena 13(3), podrobno opisana v Prilogi III k Direktivi št. 89/106/EGS, ker je treba zato za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost;

ker je postopek iz točke (a) člena 13(3) v skladu s sistemi, določenimi v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III, in ker je postopek iz točke (b) člena 13(3) v skladu s sistemi, določenimi v točki (i) oddelka 2 Priloge III, in v prvi možnosti, s stalnim nadzoroma, točke (ii) oddelka 2 Priloge III;

ker so ukrepi, predvideni s to odločbo, v skladu z mnenjem Stalnega odbora za gradbeništvo,

SPREJELA NASLEDNJO ODLOČBO:

Člen 1

Skladnost proizvodov in družine proizvodov, navedenih v Prilogi I, se potrjuje po postopku, po katerem je za sistem kontrole proizvodnje, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.

Člen 2

Skladnost proizvodov, navedenih v Prilogi II, se potrjuje po postopku, v katerem je poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali samega proizvoda vključen tudi priglašen certifikacijski organ.

Člen 3

Postopek za potrjevanje skladnosti, določen v Prilogi III, se navede v mandatih za usklajene standarde.

Člen 4

Ta odločba je naslovljena na države članice.

V Bruslju, 27. junija 1997

Za Komisijo

Martin Bangemann

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

--------------------------------------------------

PRILOGA I

Površinsko neobdelane, obdelane in furnirane ali premazane lesne plošče iz evrorazreda B [1], C [2], D, E, ali F za nenosilne konstrukcijske elemente za notranjo in zunanjo uporabo.

[1] Materiali, katerih obnašanje pri požaru se med proizvodnim procesom ne spremeni.

[2] Materiali, katerih obnašanje pri požaru se med proizvodnim procesom ne spremeni.

--------------------------------------------------

PRILOGA II

Površinsko neobdelane, obdelane in furnirane ali premazane lesne plošče za nosilne konstrukcijske elemente za notranjo in zunanjo uporabo.

Površinsko neobdelane, obdelane in furnirane ali premazane lesne plošče iz evrorazreda B [1] ali C [2] za nenosilne konstrukcijske elemente za notranjo in zunanjo uporabo.

[1] Materiali, katerih obnašanje pri požaru se med proizvodnim procesom lahko spremeni zaradi dodajanja kemičnih substanc.

[2] Materiali, katerih obnašanje pri požaru se med proizvodnim procesom lahko spremeni zaradi dodajanja kemičnih substanc.

--------------------------------------------------

PRILOGA III

DRUŽINA PROIZVODOV

LESNE PLOŠČE (1/2)

Sistemi potrjevanja skladnosti

Za spodaj navedeni proizvod(-e) in predvideno uporabo(-e), mora CEN/Cenelec (Evropski odbor za standardizacijo/Evropski odbor za standardizacijo v elektrotehniki) opredeliti naslednji(-e) sistem(-e) potrjevanja skladnosti v ustreznem usklajenem(-ih) standardu(-ih):

Proizvod (-i) | Predvidena uporaba(-e) | Raven(-i) ali razred(i) glede na obnašanje pri požaru | Sistem(-i) potrjevanja skladnosti |

Površinsko neobdelane, obdelane in furnirane ali premazane lesne plošče. | Za konstrukcijske elemente za notranjo in zunanjo uporabo. | B-C | 1 |

___ B-C D, E, F | ___ 2 + |

Specifikacija za sistem mora omogočati izvajanje sistema tudi takrat, kadar obnašanja glede na neko lastnost ni treba opredeliti, ker v vsaj eni državi članici ni pravne zahteve za takšno lastnost (glej člen 2(1) Direktive št. 89/106/EGS in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če se proizvajalec obnašanja proizvoda ne želi opredeliti.

DRUŽINA PROIZVODOV

LESNE PLOŠČE (2/2)

Sistemi potrjevanja skladnosti

Za spodaj navedeni proizvod(-e) in predvideno(-e) uporabo(-e), mora CEN/Cenelec (Evropski odbor za standardizacijo/Evropski odbor za standardizacijo v elektrotehniki) opredeliti naslednji(-e) sistem(-e) potrjevanja skladnosti v ustreznem usklajenem(-ih) standardu(-ih):

Proizvod (-i) | Predvidena uporaba | Raven(-i) ali razred(i) glede na obnašanje pri požaru | Sistem(-i) potrjevanja skladnosti |

Površinsko neobdelane, obdelane in furnirane ali premazane lesne plošče. | Za nenosilne konstrukcijske elemente za notranjo in zunanjo uporabo. | B-C | 1 |

___ B-C | ______ 3 + |

___ D, E, F | _____ 4 |

Specifikacija za sistem mora omogočati izvajanje sistema tudi takrat, kadar obnašanja glede na neko lastnost ni treba opredeliti, ker v vsaj eni državi članici ni pravne zahteve za to lastnost (glej člen 2(1) Direktive št. 89/106/EGS in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če proizvajalec obnašanja proizvoda ne želi opredeliti.

--------------------------------------------------